
Előterjesztés

Fácánkert Község Önkormányzata Képviselő-testületének

2012. január 26. napján tartandó ülésére

2. sz. napirendi pont

Tárgy: Döntés a Bogyiszló-Tolna-Fácánkert Ivóvízbázis-védelmének fejlesztéséért létrejött önkormányzati társulás társulási megállapodásának módosításáról

Előterjesztő és előadó: 
Orbán Zsolt polgármester 
Tisztelt Képviselő-testület!

Tolna, Bogyiszló valamint Fácánkert települések 2010. november 30. napján létrehozták az Ivóvízbázis-védelmi Önkormányzati Társulást. A Társulás célja a tolnai ivóvízbázison a vízbázis-védelmi biztonságba helyezési beruházások megalapozása, valamint diagnosztikai vizsgálatok kimutatásának elvégzése. A Társulás gesztora Bogyiszló Község Önkormányzata lett.
A Társulás 2010. december 6. napján megtartotta alakuló ülését, ahol a Társulási Tanács tagjai a Társulási Tanács elnökének dr. Sümegi Zoltánt, Tolna város polgármesterét  választottak. Az, hogy Bogyiszló Község Önkormányzata lett a Társulás gesztora, az ügyintézést jelentős mértékben megnehezíti, mivel a Társulási Tanács elnökének aláírása mellé mindenképpen a gesztor önkormányzat pecsétje szükséges. 

Erre tekintettel a Társulással kapcsolatos ügyintézési, adminisztrációs feladatok zömét Tolna Város Polgármesteri Hivatala végzi, így jelentős mértékben megkönnyítené az ügyviteli teendők ellátását, ha Tolna Város Önkormányzata lenne a Társulás gesztora. A társult önkormányzatok már a tavalyi évben elfogadták a módosítást.
A fent írtak alapján javaslom, hogy a Képviselő-testület a mellékelt tartalommal fogadja el a társulási megállapodás módosítását. 
Kérem a Tisztelt Képviselő-testületet, hogy tárgyalja meg az előterjesztést, és fogadja el a határozati javaslatot! 

Határozati javaslat:

…./2012. (…….) számú képviselő-testületi határozat az „Ivóvízbázis-védelmi Önkormányzati Társulás” társulási megállapodásának módosításáról:
1.) Fácánkert Község Önkormányzatának Képviselő-testülete az „Ivóvízbázis-védelmi Önkormányzati Társulás” társulási megállapodását a mellékelt tartalommal módosítja.

2.) A Képviselő-testület felhatalmazza Orbán Zsolt polgármestert, hogy a társulási megállapodás módosítását és az egységes szerkezetbe foglalt társulás megállapodást aláírja.

Felelős: Orbán Zsolt polgármester 
Határidő:   a gesztor önkormányzat intézkedése szerint 
Fácánkert, 2012. január 13.
Orbán Zsolt
polgármester
